CELEX: 32020D1661
Language: hu
Date: 2020-11-03 00:00:00
Title: A Tanács (EU) 2020/1661 végrehajtási határozata (2020. november 3.) a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló (EU) 2017/1768 végrehajtási határozat módosításáról

2020.11.10.   
               
               
                  HU
               
               
                  Az Európai Unió Hivatalos Lapja
               
               
                  L 374/4
               
            
         A TANÁCS (EU) 2020/1661 VÉGREHAJTÁSI HATÁROZATA
         (2020. november 3.)
         a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló (EU) 2017/1768 végrehajtási határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésének első albekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/112/EK irányelv 287. cikkének 19. pontja alapján Horvátország mentességet biztosíthat a hozzáadottérték-adó (héa) alól azon adóalanyoknak, amelyek éves árbevétele nem haladja meg a 35 000 EUR összeg nemzeti valutában kifejezett, Horvátország csatlakozásának napján érvényes átváltási árfolyamon számított ellenértékét.
                  
               
                     (2)
                  
                  
                     Az (EU) 2017/1768 tanácsi végrehajtási határozat (2) felhatalmazta Horvátországot arra, hogy a 2006/112/EK irányelv 287. cikkétől eltérő különös intézkedést (a továbbiakban: az eltérő intézkedés) vezessen be annak érdekében, hogy 2020. december 31-ig vagy – ha az a korábbi időpont – egy, a 2006/112/EK irányelv 281–294. cikkét módosító irányelv hatálybalépéséig héamentességet biztosítson azon adóalanyoknak, amelyek éves árbevétele nem haladja meg a 45 000 EUR összeg nemzeti valutában kifejezett, Horvátország csatlakozásának napján érvényes átváltási árfolyamon számított ellenértékét.
                  
               
                     (3)
                  
                  
                     A Bizottságnál 2020. május 18-án iktatott levelében Horvátország felhatalmazást kért arra, hogy továbbra is alkalmazhassa az eltérő intézkedést 2024. december 31-ig, mivel ez az az időpont, ameddig a tagállamoknak el kell fogadniuk az (EU) 2020/285 tanácsi irányelvnek (3) való megfeleléshez szükséges törvényeket, rendeleteket és közigazgatási rendelkezéseket, mely irányelv a kisvállalkozások számára egyszerűbb héaszabályokat állapít meg, és többek között törli a 2006/112/EK irányelv 287. cikkét 2025. január 1-jei hatállyal.
                  
               
                     (4)
                  
                  
                     2020. június 9-én kelt levelében a Bizottság a 2006/112/EK irányelv 395. cikke (2) bekezdésének második albekezdésével összhangban tájékoztatta a többi tagállamot Horvátország kérelméről. 2020. június 11-én kelt levelében a Bizottság értesítette Horvátországot arról, hogy a kérelem elbírálásához szükséges valamennyi információval rendelkezik.
                  
               
                     (5)
                  
                  
                     A Horvátország által szolgáltatott információk alapján úgy tűnik, hogy az eltérő intézkedés indokai nagyrészt változatlanok, és a megemelt értékhatár nem volt hatással a végső fogyasztói szinten beszedett adóbevétel teljes összegére. Az adóalanyok továbbra is választhatják az általános héaszabályozást.
                  
               
                     (6)
                  
                  
                     Tekintettel az eltérő intézkedés potenciálisan kedvező hatására a kisvállalkozások és az adóhatóságok adminisztratív terheinek és megfelelési költségeinek csökkentése terén, és bármiféle jelentős hatás hiányára a héából származó összbevétel tekintetében, Horvátországot fel kell hatalmazni arra, hogy folytathassa az eltérő intézkedés alkalmazását.
                  
               
                     (7)
                  
                  
                     Az eltérő intézkedés alkalmazására való felhatalmazás hatályát időben korlátozni kell. Olyan időbeli hatályt kell megállapítani, amely lehetővé teszi az értékhatár hatékonyságának és megfelelőségének értékelését. Ezen túlmenően az (EU) 2020/285 irányelv 2025. január 1-jei hatállyal törli a 2006/112/EK irányelv 287. cikkét. Helyénvaló tehát Horvátországot felhatalmazni arra, hogy 2024. december 31-ig alkalmazhassa az eltérő intézkedést.
                  
               
                     (8)
                  
                  
                     Az eltérő intézkedésnek nincs hatása az Unió héából származó saját forrásaira, mert Horvátország az 1553/89/EGK, Euratom tanácsi rendelet (4) 6. cikkével összhangban kompenzációs számítást fog végezni.
                  
               
                     (9)
                  
                  
                     Az (EU) 2017/1768 végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2017/1768 végrehajtási határozat 2. cikkének második bekezdése helyébe a következő szöveg lép:
            „Ezt a határozatot 2018. január 1-jétől 2024. december 31-ig kell alkalmazni.”
         
         
            2. cikk
            Ennek a határozatnak a Horvát Köztársaság a címzettje.
         
         
            Kelt Brüsszelben, 2020. november 3-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 347., 2006.12.11., 1. o.
         
         
            (2)  A Tanács (EU) 2017/1768 végrehajtási határozata (2017. szeptember 25.) a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 250., 2017.9.28., 71. o.).
         
            (3)  A Tanács (EU) 2020/285 irányelve (2020. február 18.) a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról és a 904/2010/EU rendeletnek a kisvállalkozásokra vonatkozó különös szabályozás megfelelő alkalmazásának nyomon követését célzó közigazgatási együttműködés és információcsere tekintetében történő módosításáról (HL L 62., 2020.3.2., 13. o.).
         
            (4)  A Tanács 1553/89/EGK, Euratom rendelete (1989. május 29.) a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o.).